Publication: Magyar Közlöny
Issue: MK-2011-61 (Year: 2011, Number: 61)
Era: contemporary
Section: 2011. évi LVIII. törvény
Paragraph Index: 716

1. Cikk ÉRTELMEZÕ RENDELKEZÉSEK E Megállapodás alkalmazásában az alább felsorolt kifejezések jelentése a következõ, kivéve, ha a szövegösszefüggés ezt másként indokolja: (a) az „Alap”: Nemzetközi Mezõgazdasági Fejlesztési Alap; (b) az „élelmiszertermelés”: élelmiszer elõállítás, ideértve a halgazdálkodás és állattartás fejlesztését; (c) az „állam”: bármely állam vagy államcsoport, amely a 3. Cikk 1. bekezdésének (b) pontja értelmében az Alap tagságára jogosult; (d) a „szabadon átváltható valuta”: (i) egy Tag olyan valutaneme, amelyrõl az Alap megállapítja a Nemzetközi Valutaalappal folytatott konzultációt követõen, hogy megfelelõen átváltható más Tagok valutanemére az Alap tevékenységeinek meg valósítása céljából; vagy (ii) egy olyan Tag valutaneme, amely Tag vállalja az Alap számára kielégítõ feltételek mellett, hogy valutanemét átváltja más Tagállamok valutanemére az Alap tevékenységeinek céljából. „Egy Tag valutaneme” egy olyan Tag vonatkozásában, amelyet államok csoportja képez, a csoport bármely Tagjának valutanemét jelenti; (e) a „Kormányzó”: az a személy, akit egy Tag elsõdleges képviselõjének jelölt meg a Kormányzó Tanács ülésén; (f) a „leadott szavazatok”: a támogató és ellenzõ szavazatok összessége.

Source: https://magyarkozlony.hu/hivatalos-lapok/b5b25d3a68deb7b953145b75fc78fd661e8fe3e5/dokumentumok/cb1df65c61be7c099fc51d10a8b7b17fd51d4e13/letoltes